
СБА организира Ден на безплатните услуги в Благоевград
Съюзът на българските автомобилисти (СБА) организира Ден на безплатните услуги в Благоевград. Събитието ще се проведе на 15 юли (събота) от 10 до 16 часа на бул. „Свети Димитър Солунски“ 85. 
Всички присъстващи ще имат възможност да се възползват от редица напълно безплатни услуги като:
· преглед на ходова част;
· компютърна диагностика;
· проверка и безплатен реглаж на фарове;
· съвети за безопасно шофиране;
· безплатен тест-драйв на Skoda Kodiaq.
Събитието е част от кампания на Международната автомобилна федерация FIA и СБА за пътна безопасност и спасяване на 3500 живота годишно – 3500 Lives. Специален участник в Деня на безплатни услуги в Благоевград ще бъде Шкода България, като от компанията ще предоставят новата Skoda Kodiaq за безплатен тест-драйв.

